CELEX: 52013PC0768
Language: sl
Date: 2013-11-06
Title: Predlog SKLEP SVETA o sklenitvi spremembe iz Dohe h Kjotskemu protokolu k Okvirni konvenciji Združenih narodov o spremembi podnebja in skupnem izpolnjevanju obveznosti v okviru te spremembe

EVROPSKA KOMISIJA
            Bruselj, 6.11.2013
            COM(2013) 768 final
            2013/0376(NLE)
            Ratifikacija drugega ciljnega obdobja Kjotskega protokola k Okvirni konvenciji Združenih narodov o spremembi podnebja
            Predlog
            SKLEP SVETA
            o sklenitvi spremembe iz Dohe h Kjotskemu protokolu k Okvirni konvenciji Združenih narodov o spremembi podnebja in skupnem izpolnjevanju obveznosti v okviru te spremembe
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Decembra 2012 je na Konferenci o podnebnih spremembah v Dohi 192 pogodbenic Kjotskega protokola k Okvirni konvenciji Združenih narodov o spremembi podnebja sprejelo spremembo Kjotskega protokola
                  1
                (v nadaljnjem besedilu: sprememba iz Dohe). Ta sprememba iz Dohe določa drugo ciljno obdobje v okviru Kjotskega protokola, ki se je začelo 1. januarja 2013 in se bo končalo 31. decembra 2020, s pravno zavezujočimi zavezami za zmanjšanje emisij za pogodbenice iz Priloge B.
            
            
               Sporazum o spremembi iz Dohe je del širšega svežnja. Poleg 38 pogodbenic, ki jih zajema drugo ciljno obdobje, se je zdaj več kot 60 drugih držav, vključno z Združenimi državami Amerike, Kitajsko, Indijo, Južno Afriko in Brazilijo, zavezalo k blažilnim ukrepom v okviru Okvirne konvencije Združenih narodov o spremembi podnebja (v nadaljnjem besedilu: Konvencija). Tako delež globalnih emisij, ki so vključene v mednarodne zaveze za blažitev v okviru Kjotskega protokola in Konvencije, znaša več kot 80 %. Dodaten bistveni element tega širšega svežnja je soglasje pogodbenic Konvencije, da najpozneje do leta 2015 „sprejmejo protokol, drugi pravni instrument ali sporazum s pravno močjo v okviru Konvencije, ki se uporablja za vse pogodbenice“, ki bi moral začeti veljati leta 2020 in se izvajati od leta 2020
                  2
               .
            
            
               Člen 4 Kjotskega protokola pogodbenicam omogoča, da svoje zaveze izpolnjujejo skupaj. Evropska unija in petnajst pogodbenic, ki so bile države članice ob podpisu Kjotskega protokola leta 1997, se je odločilo, da to storijo za prvo ciljno obdobje (2008–2012), in v skladu s tem so leta 2002 ratificirale protokol
                  3
               . Sprememba iz Dohe ter izjava Evropske unije in njenih držav članic ob njenemu sprejetju
                  4
                navajata, da nameravajo Evropska unija in njene države članice ponovno skupaj izpolniti svoje cilje zmanjšanja emisij v drugem ciljnem obdobju. Poleg tega so Evropska unija in njene države članice izrazile namen, da bodo svoje zaveze v drugem ciljnem obdobju Kjotskega protokola izpolnile skupaj z Islandijo. Vključitev Islandije v to skupino pogodbenic, ki izpolnjujejo svoje zadevne zaveze skupaj, je posledica zahteve, ki jo je Islandija v zvezi s tem podala junija 2009. Svet je na svojem srečanju 15. decembra 2009 pozdravil to zahtevo in Komisijo pozval, naj predstavi priporočilo za začetek potrebnih pogajanj z Islandijo
                  5
               . Komisija je priporočilo Svetu predstavila junija 2013.
            
            
               V okviru spremembe iz Dohe se Evropska unija, njene države članice in Islandija zavezujejo, da bodo svoje povprečne letne emisije toplogrednih plinov v obdobju 2013–2020 omejile na 80 % svojih emisij iz izhodiščnega leta (večinoma leta 1990
                  6
               ). Ta zaveza temelji na ciljih zmanjšanja emisij iz svežnja ukrepov za podnebne spremembe in obnovljivo energijo, ki je bil sprejet leta 2009, zlasti na sistemu EU trgovanja z emisijami (EU ETS) in odločbi o porazdelitvi prizadevanj
                  7
               . Ta zaveza je bila določena ob upoštevanju razlik med področjem uporabe zakonodaje Evropske unije in drugega ciljnega obdobja Kjotskega protokola
                  8
               . Ta pristop je v skladu s sklepi Sveta marca 2012, v katerih je navedeno, da bi skupna zaveza Evropske unije, njenih držav članic in Islandije morala temeljiti na svežnju ukrepov za podnebne spremembe in obnovljivo energijo in da obveznosti zmanjšanja emisij posameznih držav članic v drugem ciljnem obdobju Kjotskega protokola „ne presežejo njihovih obveznosti iz zakonodaje Evropske unije“. Ta pristop so Evropska unija in njene države članice upoštevale pri predložitvi svojih zavez v okviru drugega ciljnega obdobja aprila 2012
                  9
               .
            
            
               Zakonodaja Evropske unije, da doseže 80-odstotni cilj do leta 2020, že obstaja. Razširjene ocene učinka o gospodarskih posledicah za vsako državo članico so bile predstavljene ob sprejetju zakonodaje in tudi posodobljene tako, da upoštevajo vpliv gospodarske in finančne krize
                  10
               . Zato so se Evropska unija in njene države članice v Dohi dogovorile o takojšnjem izvajanju svojih zavez in odgovornosti v zvezi z drugim ciljnim obdobjem Kjotskega protokola, ki se je začelo 1. januarja 2013. Poleg tega je Evropska unija na dobri poti do izpolnitve cilja za leto 2020. Zadnja evidenca emisij toplogrednih plinov kaže, da so bile emisije v 27 državah članicah leta 2011 18,4 % pod ravnjo iz leta 1990 (izvzeti so raba zemljišč, sprememba rabe zemljišč in gozdarstvo ter uporaba prožnih mehanizmov)
                  11
               . Dejansko zmanjšanje emisij leta 2011, prilagojeno za razlike v področju uporabe in pokritosti Kjotskega protokola ter ob upoštevanju izhodiščnega leta 1990 za Ciper in Malto, bi bilo v primerjavi z emisijami izhodiščnega leta, določenega s Kjotskim protokolom, malce več kot 20-odstotno zmanjšanje, ki je zahtevano v drugem ciljnem obdobju. Na podlagi najnovejših napovedi držav članic za emisije toplogrednih plinov in ob upoštevanju izvajanja trenutno veljavnih politik in ukrepov je Evropska agencija za okolje napovedala dodatno zmerno zmanjšanje emisij do leta 2020 s skupnim 19-odstotnim zmanjšanjem v primerjavi z ravnjo iz leta 1990 do leta 2020
                  12
               . To potrjuje, da naj bi po napovedih Evropska unija s trenutno veljavnimi politikami in ukrepi izpolnila cilj drugega ciljnega obdobja. Vendar je ponudba EU, da emisije zmanjša za 30 %, še vedno veljavna. Poleg tega potekajo razprave o stroškovno najučinkovitejšem scenariju za Evropsko unijo, da svoje emisije toplogrednih plinov do leta 2050 zmanjša za 80–95 %, vključno s ciljem za leto 2030. 
            
            
               Pomemben cilj za Evropsko unijo je uraden začetek veljavnosti spremembe iz Dohe. Za to mora 144 od 192 pogodbenic Kjotskega protokola, vključno z Evropsko unijo in njenimi državami članicami, deponirati svoje listine o sprejetju. Ta predlog sklepa Sveta o sklenitvi spremembe iz Dohe bo Evropski uniji omogočil, da to stori. Poleg Evropske unije bodo tudi države članice morale končati svoje procese ratifikacije. V skladu z običajno prakso bodo Evropska unija in njene države članice po svojih zadevnih postopkih ratifikacije sočasno deponirale listine o sprejetju, da se omogoči hkraten začetek veljavnosti za vse. To bi se moralo zgoditi kar nekaj časa pred Konferenco o podnebnih spremembah v Parizu konec leta 2015.
            
            
               2.SPREMEMBA IZ DOHE
            
            
               Sprememba iz Dohe določa zaveze za blažitev za drugo ciljno obdobje Kjotskega protokola za države iz Priloge B k protokolu. Poleg tega dodatno spreminja besedilo Protokola, ki se bo izvajal v drugem ciljnem obdobju. Večina teh sprememb le omogoča izvajanje novih zavez za blažitev, vendar obstajajo tudi nekatere določbe, ki vsebujejo spremembe bistvenih obveznosti. Te zadevajo vključitev novega plina, in sicer dušikovega trifluorida (NF3), dve določbi v zvezi s prizadevanji zavez pogodbenic za drugo ciljno obdobje (tako imenovani „mehanizem glede prizadevanj“) in novi člen 3(7)(b).
            
            
               Zaveze za blažitev za drugo ciljno obdobje iz Priloge B
            
            
               Sprememba iz Dohe vključuje spremenjeno tabelo iz Priloge B h Kjotskemu protokolu, ki vsebuje tretji stolpec s pravno zavezujočimi zavezami za blažitev za drugo ciljno obdobje v obliki zavez količinskega omejevanja ali zmanjševanja emisij v celotnem gospodarstvu (v nadaljnjem besedilu: zaveze QELRC). Osemintrideset pogodbenic Kjotskega protokola je kot zaveze QELRC v tretjem stolpcu tabele v Prilogi B h Kjotskemu protokolu navedlo odstotek izhodiščnega leta ali emisij obdobja. To vključuje štiri pogodbenice, ki do zdaj še niso imele ciljev Kjotskega protokola (Ciper, Malta, Kazahstan in Belorusija). Združene države Amerike so bile odstranjene iz Priloge B, saj Protokola nikoli niso ratificirale. Kanada od svojega izstopa, ki je začel veljati 12. decembra 2012, ni več pogodbenica Kjotskega protokola. Japonska, Nova Zelandija in Ruska federacija ostajajo pogodbenice Kjotskega protokola, vendar niso sprejele cilja drugega ciljnega obdobja. Zdaj so skupaj s Kanado navedene v ločenem oddelku Priloge B.
            
            
               Navedeni 80–odstotni cilj za Evropsko unijo in njene države članice iz Priloge B spremlja opomba, ki pojasnjuje, da te zaveze temeljijo na dogovoru, da jih bodo Evropska unija in njene države članice izpolnile skupaj. 80-odstotna cilja za Hrvaško in Islandijo prav tako spremljata opombi, ki pojasnjujeta, da bosta svoje cilje izpolnili skupaj z Evropsko unijo in njenimi državami članicami.
            
            
               Dodatek dušikovega trifluorida (NF3)
            
            
               Seznam toplogrednih plinov iz te Priloge, ki jih zajema Kjotski protokol, se razširi z enim plinom: dušikovim trifluoridom (NF3). Dušikov trifluorid je močan toplogredni plin, čigar emisije so trenutno zelo majhne, vendar naraščajo, njegov potencial globalnega segrevanja pa znaša 17 200 (ena tona NF3, izpuščenega v ozračje, je enaka 17 200 tonam ogljikovega dioksida).
            
            
               Člen 3(1)(c): mehanizem glede prizadevanj
            
            
               Sprememba iz Dohe v novem členu 3(1)(c) zagotavlja poenostavljeni postopek, ki pogodbenici omogoča, da svojo zavezo prilagodi s povečanjem prizadevanj v ciljnem obdobju. Predhodno bi se taka prilagoditev obravnavala kot sprememba Priloge B k protokolu, ki zahteva soglasje vseh pogodbenic protokola o tem, da jo za začetek veljavnosti sprejme in ratificira tri četrtine pogodbenic. Po spremembi iz Dohe je proces za krepitev prizadevanj postal veliko lažji. Krepitev prizadevanj, ki jo pogodbenica predlaga v zvezi s svojim ciljem, se šteje za sprejeto, razen če temu nasprotuje več kot tri četrtine pogodbenic. Poleg tega za začetek veljavnosti krepitve prizadevanj ni več potrebna ratifikacija.
            
            
               Člen 3(7)(b): prilagoditev dodeljenih količin
            
            
               Sprememba iz Dohe samodejno ukine enote dodeljene količine pogodbenice, če dodeljena količina za drugo ciljno obdobje preseže povprečne emisije v prvih treh letih predhodnega ciljnega obdobja, pomnožene z osem (številom let v drugem ciljnem obdobju). To pomeni, da sprememba iz Dohe samodejno prilagodi cilj pogodbenice, da se prepreči povečanje njenih emisij za obdobje 2013–2020 prek povprečnih emisij za obdobje 2008–2010.
            
         
         
            
               3.Predlog sklepa Sveta
            
            
               Ta predlog sklepa Sveta zagotavlja podlago za to, da Evropska unija sklene spremembe iz Dohe, in določa pogoje, pod katerimi Evropska unija, njene države članice in Islandija skupaj izpolnijo obveznosti.
            
            
               Osnutek sklepa
            
            
               Predlog sklepa potrjuje, da bodo Evropska unija in njene države članice izpolnile svoje zaveze skupaj, vključno z Islandijo (člen 2), in opredeljuje odgovornosti za predložitev poročil, ki bodo Komisiji in državam članicam omogočila izračun dodeljenih količin (člen 3). Poleg tega vsebuje standardne določbe o odgovornostih za deponiranje listin o sprejetju spremembe iz Dohe z Združenimi narodi (člen 4) in o skupnem deponiranju listin o sprejetju (člen 5(1)). Pomembno je to, da morajo države članice sprejeti potrebne ukrepe za dokončanje nacionalnih ratifikacijskih procesov najpozneje do 16. februarja 2015 v največji možni meri (člen 5(2)) in do 15. septembra 2014 Komisijo obvestiti o verjetnem datumu dokončanja zadevnih postopkov (člen 5(3)).
            
            
               Predlagani sklep vsebuje tudi dve prilogi in priponko. V priponki je celotno besedilo spremembe iz Dohe, kot je bilo sprejeto v Dohi in 21. decembra 2012 priglašeno pogodbenicam
                  13
               . Pregled ključnih določb sprememb iz Dohe je zgoraj v oddelku 2. Priloga I vsebuje „Priglasitev pogojev sporazuma za skupno izpolnjevanje obveznosti Evropske unije, njenih držav članic in Islandije v skladu s členom 3 Kjotskega protokola“, kakor to zahteva člen 4(2) Protokola (v nadaljnjem besedilu: priglasitev pogojev skupnega izpolnjevanja). Priloga II vsebuje posodobljeno izjavo o pristojnosti Evropske unije, ki se oblikuje v skladu s členom 24(3) Kjotskega protokola.
            
            
               Priglasitev pogojev skupnega izpolnjevanja (Priloga I)
            
            
               Priglasitev pogojev skupnega izpolnjevanja iz Priloge I je sestavljena iz treh oddelkov. Prvi oddelek kot članice sporazuma opisuje Evropsko unijo, njene države članice in Islandijo. V drugem oddelku je določeno, kako bodo članice sporazuma izpolnile svoje obveznosti. V tretjem oddelku so določene zadevne ravni emisij, dodeljene članicam sporazuma.
            
            
               Skupno izpolnjevanje obveznosti v okviru člena 3 Protokola
            
            
               Člen 4(2) Kjotskega protokola od pogodbenic sporazuma o skupnem izpolnjevanju zahteva, da sekretariatu Konvencije priglasijo pogoje sporazuma o skupnem izpolnjevanju obveznosti iz člena 3. Oddelek 2 sporazuma o skupnem izpolnjevanju podrobno opisuje, kako se te obveznosti iz člena 3 Protokola in vse izbire v njegovem okviru uporabljajo za drugo ciljno obdobje. Za vse določbe, ki so se že uporabljale v prvem ciljnem obdobju, predlog še naprej uporablja pristop, ki so ga izbrale Evropska unija in petnajst držav članic, ki so sodelovale pri sporazumu o skupnem izpolnjevanju za prvo ciljno obdobje. To vključuje uporabo točk (3) in(4) člena 3 Protokola na ravni držav članic, pri čemer je izhodiščno leto Evropske unije vsota izbranih izhodiščnih let držav članic, in izključuje mednarodno letalstvo (tj. lete med državami članicami ter lete med državami članicami in tretjimi državami) v skladu z določbami Konvencije in protokola. To pojasnjuje besedilo v oddelku 2. Poleg tega opisuje tudi, kako se člena 3(1)(c) (mehanizem glede prizadevanj) in 3(7)(b) uporabljata za drugo ciljno obdobje.
            
            
               Člen 3(1)(c): mehanizem glede prizadevanj
            
            
               Sprememba iz Dohe v novem členu 3(1)(c) zagotavlja poenostavljeni postopek, ki pogodbenici omogoča, da svojo obveznost prilagodi s krepitvijo svojih prizadevanj v ciljnem obdobju. Priloga I k osnutku sklepa o ratifikaciji pojasnjuje, da se lahko vsaka država članica sama odloči za krepitev ravni prizadevanj, tako da ukine zadevne enote Kjotskega protokola. Uradna krepitev prizadevanj skupnih obveznosti Evropske unije, njenih držav članic in Islandije ter zmanjšanje skupne dodeljene količine se lahko opravi le skupaj.
            
            
               Člen 3(7)(b): prilagoditev dodeljenih količin
            
            
               Novi člen 3(7)(b) zahteva, da je obveznost pogodbenice za drugo ciljno obdobje vsaj na ravni njenih povprečnih emisij za obdobje 2008–2010, in samodejno krepi cilje, ki bi emisijam drugače omogočali zvišanje nad navedenim povprečjem. Evropska unija, njene države članice, Hrvaška in Islandija so po sprejetju spremembe iz Dohe izjavile, da „se bo člen 3(7)(b) uporabljal za skupno dodeljeno količino v skladu s sporazumom o skupnem izpolnjevanju Evropske unije, njenih držav članic, Hrvaške in Islandije ter da se ne bo uporabljal posamezno za Evropsko unijo, njene države članice, Hrvaško ali Islandijo“
                  14
               .
            
            
               Ker je skupna uporaba člena 3(7)(b) za Evropsko unijo, njene države članice in Islandijo temeljna predpostavka za ratifikacijo Unije, oblikuje integralni del opredelitve in prizadevanj obveznosti Unije. V Prilogi I k osnutku sklepa o ratifikaciji je zato izrecno navedeno, da se kot del uporabe obveznosti iz člena 3 Kjotskega protokola za Evropsko unijo, države članice in Islandijo za skupno dodeljeno količino drugega ciljnega obdobja in za vsoto povprečnih letnih emisij članov za obdobje 2008–2010, pomnoženo z osem, uporablja izračun v skladu s členom 3(7)(b) protokola. 
            
            
               Okvirna ocena skupne dodeljene količine za drugo ciljno obdobje, ki temelji na trenutno razpoložljivih podatkih izhodiščnih let in se še vedno uporablja za potencial globalnega segrevanja drugega ocenjevalnega poročila Medvladnega odbora za podnebne spremembe (IPCC), bi se prenesla v povprečno letno dodeljeno količino v višini približno 4 632 milijonov ton ekvivalenta ogljikovega dioksida (CO2-eq) emisij toplogrednih plinov. Najnovejše povprečne letne emisije Evropske unije, njenih držav članic in Islandije za obdobje 2008–2010, ki so bile sporočene, znašajo 4 782 milijonov ton. Zato se ne pričakuje, da bo posledica člena 3(7)(b) Protokola samodejna ukinitev enot dodeljene količine za Evropsko unijo, njene države članice in Islandijo (glej tabelo).
            
            
               Tabela: Uporaba člena 3(7)(b) v Evropski uniji in Islandiji*
            
            
                     
                        Emisije izhodiščnega leta**
                     
                  
                  
                     
                        Emisije toplogrednih plinov leta 2008
                     
                  
                  
                     
                        Emisije toplogrednih plinov leta 2009
                     
                  
                  
                     
                        Emisije toplogrednih plinov leta 2010
                     
                  
                  
                     
                        Povprečne emisije toplogrednih plinov let 2008, 2009 in 2010
                     
                  
                  
                     
                        Ocenjena povprečna letna dodeljena količina v obdobju 2013–2020
                     
                  
               
                     
                        5 790
                     
                  
                  
                     
                        4 989
                     
                  
                  
                     
                        4 623
                     
                  
                  
                     
                        4 734
                     
                  
                  
                     
                        4 782
                     
                  
                  
                     
                        4 632
                     
                  
               
                     
                        * Na podlagi podatkov iz evidenc za leto 2013 in potenciala globalnega segrevanja drugega ocenjevalnega poročila IPCC
                     
                     
                        ** Za Ciper in Malto se predpostavlja, da je leto 1990 izhodiščno leto
                     
                     
                        Vse vrednosti v milijonih ton CO2-eq
                     
                  
               
               Zadevne ravni emisij, dodeljene članicam sporazuma
            
            
               Skupna raven emisij za EU ETS
            
            
               Oddelek 3 Priloge I opisuje, kako se zadevne ravni emisij dodelijo Evropski uniji, njenim državam članicam in Islandiji. To kaže na pristop iz svežnja ukrepov za podnebne spremembe in obnovljivo energijo:
            
         
         
            
               –Skupna raven emisij je opredeljena za emisije iz sektorjev in plinov iz Priloge A h Kjotskemu protokolu, ki jih prav tako zajema EU ETS (tj. so vključene v Prilogo I k direktivi o EU ETS in ob upoštevanju uporabe členov 24 in 27 navedene direktive).
            
            
               –Emisije toplogrednih plinov iz sektorjev in plinov iz Priloge A h Kjotskemu protokolu, ki niso vključeni v EU ETS, ter odstranitve iz virov, ki so zajeti v Kjotskem protokolu, bodo zajete v ravni emisij posameznih držav članic in Islandije.
            
            
               Ta pristop je drugačen od izbranega pristopa za prvo ciljno obdobje, pri katerem so posamezne obveznosti, določene za vsako državo članico, zajemale celoten obseg emisij v celotnem gospodarstvu. To je zaradi dogovorjenih sprememb iz svežnja ukrepov za podnebne spremembe in obnovljivo energijo, ki veljajo od 1. januarja 2013, v skladu s katerimi EU ETS ne deluje več prek ciljev posameznih držav članic in nacionalnih načrtov razdelitve pravic. Izvaja se prek enotne količine pravic, ki veljajo za vso Unijo, ali „zgornje meje“ in usklajenega sistema za razdeljevanje pravic do emisij z dražbami in prehodnimi brezplačnimi dodelitvami. V okviru tega sistema ni mogoče predhodno točno dodeliti deležev EU ETS posameznim državam članicam iz sporazuma o skupnem izpolnjevanju. Glavni razlog za to je preusmeritev k dražbi za spodbujanje gospodarske učinkovitosti, preprečevanje nepričakovanih dobičkov ter spodbujanje solidarnosti in rasti kot privzetih metod za razdeljevanje pravic do emisij. Drugi razlogi so nezmožnost predhodnega določanja dejanskega razdeljevanja pravic EU ETS novim udeležencem in morebitne spremembe seznama sektorjev in podsektorjev, ki naj bi bili izpostavljeni bistvenemu tveganju selitve industrijskih virov toplogrednih plinov.
            
            
               Kot je navedeno zgoraj, mednarodno letalstvo ni zajeto v skupno raven emisij za EU ETS, saj ni vključeno v Prilogo A h Kjotskemu protokolu.
            
            
               Ravni emisij za države članice in Islandijo
            
            
               Emisije v sektorjih, ki so vključeni v Kjotski protokol, a niso zajeti v EU ETS, bodo še naprej zajete v ravneh emisij, določenih za posamezne države članice in Islandijo. Razlika pri prvem ciljnem obdobju je, da te ravni emisij niso več predstavljene kot odstotek zmanjšanja v primerjavi z emisijami izhodiščnega leta, temveč kot absolutna vrednost. Ta absolutna vrednost, izražena v tonah ekvivalenta ogljikovega dioksida (CO2-eq), je navedena za vsako državo članico v tabeli 1 Priloge I. Vrednost za Islandijo bo vključena po sklenitvi dvostranskega sporazuma z Islandijo o skupnem izpolnjevanju njenih obveznosti z Evropsko unijo in njenimi državami članicami. Vrednost za posamezne države članice je enaka vsoti vseh enot dodeljenih letnih emisij držav članic v okviru odločbe o porazdelitvi prizadevanj za obdobje 2013–2020. Ta se izračuna na podlagi vrednosti potencialnega globalnega segrevanja iz četrtega ocenjevalnega poročila IPCC, kot je določeno v Prilogi II k Sklepu Komisije 2013/162/EU
                  15
                in prilagojeno s [posodobljenim sklepom o enotah dodeljenih letnih emisij – C(2013)7183]. Ta se dodatno prilagodi z rezultati uporabe člena 3(7)(a) Kjotskega protokola
                  16
               .
            
            
               Dušikov trifluorid (NF3).
            
            
               Sprememba iz Dohe vključuje NF3 v področju uporabe Kjotskega protokola. To vključitev je predvidevala uredba o mehanizmu za spremljanje
                  17
               , ki zahteva spremljanje emisij NF3 in poročanje o njih. Vendar emisije NF3 niso vključene v EU ETS ali odločbo o porazdelitvi prizadevanj in zato niso del ciljev držav članic v okviru zakonodaje Evropske unije. Ker so skupne emisije NF3 v Uniji neznatne, je predložitev Evropske unije in njenih držav članic h Konvenciji o zavezi Kjotskega protokola aprila 2012 predvidevala, da so nične
                  18
               . Ta predlog sklepa Sveta od držav članic zahteva, da obračunavajo navedene emisije v primerjavi z dodeljeno količino države članice, v kateri navedene emisije nastanejo. 
            
            
               Raba zemljišč, sprememba rabe zemljišč in gozdarstvo (LULUCF)
            
            
               Točki (3) in (4) člena 3 Kjotskega protokola vključujeta emisije zaradi rabe zemljišč, spremembe rabe zemljišč in gozdarstva (v nadaljnjem besedilu: LULUCF) v Kjotski protokol. Izvedbena pravila, sprejeta v okviru Kjotskega protokola, revidirana na Konferenci o podnebnih spremembah v Durbanu, zahtevajo, da pogodbenice z zavezo, ki je del njihove zaveze v drugem ciljnem obdobju, obračunajo emisije in odvzeme emisij iz pogozdovanja, ponovnega pogozdovanja in krčenja gozdov ter gospodarjenja z gozdovi. Poleg tega lahko pogodbenice obračunavajo emisije, ki nastanejo zaradi gospodarjenja z njivskimi in travnimi površinami. Čeprav morajo pogodbenice obračunati emisije LULUCF k svojim obveznostim v okviru Kjotskega protokola, to ne velja za Evropsko unijo, kjer emisije iz sektorja LULUCF niso vključene v EU ETS niti v odločbo o porazdelitvi prizadevanj. Vendar sta Evropski parlament in Svet maja 2013 sprejela Sklep 529/2013/EU, ki določa pravila za obračunavanje toplogrednih plinov in odstranitev toplogrednih plinov, ki nastanejo pri dejavnostih v zvezi z LULUCF, ter o informacijah o ukrepih v zvezi s temi dejavnostmi
                  19
               . Ta zakonodaja usklajuje poročanje Evropske unije o LULUCF z zahtevami Kjotskega protokola.
            
            
               Čeprav je emisije posameznih držav članic v sektorju LULUCF težko napovedati, so ocene pokazale, da bo sektor LULUCF za celotno Unijo verjetno zagotovil neto kredite za LULUCF v višini približno 1 % emisij izhodiščnega leta Evropske unije
                  20
               . Predložitev obveznosti, ki jih ima Evropska unija in njene države članice v okviru Kjotskega protokola, Konvenciji aprila 2012 je zato predvidevala, da so emisije LULUCF za celotno Unijo nične
                  21
               .
            
            
               V skladu z odgovornostjo držav članic za gozdarsko politiko in zaradi odsotnosti ciljev Evropske unije za sektor LULUCF bodo morale države članice obračunavati emisije in odstranitve LULUCF, kadar so te zajete v Protokolu, v okviru svojih posameznih ravni emisij. Vključitev sektorja LULUCF v raven emisij držav članic in Islandije temelji na predpostavki, da v navedenem sektorju ne prihaja do neto emisij ali odstranitev. Vendar se vse take emisije lahko nadomestijo s presežki v drugih sektorjih, ki jih EU ETS ne zajema: z uporabo prožnih mehanizmov Kjotskega protokola in z uporabo presežnih enot dodeljene količine, prenesenih iz prvega ciljnega obdobja, ki jih ima navedena država članica v rezervi presežkov predhodnega obdobja.
            
            
               Komisija bo podrobno spremljala emisije in odvzeme iz sektorja LULUCF v državah članicah. Če bi bilo očitno, da se posamezne države članice srečujejo z nepričakovanimi velikimi emisijami LULUCF tudi pri izvajanju strogih politik za njihovo omejevanje, bo Komisija premislila o predlogu mehanizma za pomoč prizadetim državam članicam.
            
            
               Svet je v svojih sklepih marca 2012 priznal posebnosti najbolj gozdnatih dežel, zlasti v zvezi z omejenimi možnostmi zajema emisij pogozdovanja, ponovnega pogozdovanja in krčenja gozdov z večjimi ponori gospodarjenja z gozdovi
                  22
               . Komisija bo še naprej raziskovala možnosti z namenom, da najde zadovoljivo rešitev, ki zagotavlja okoljsko celovitost.
            
            
               Določanje ravni emisij in dodeljenih količin
            
            
               Kjotski protokol zahteva, da se obveznosti v ciljnem obdobju prenesejo v dodeljeno količino v tonah CO2-eq, ki odraža odobreno količino emisij. Ta predlog sklepa Sveta zagotavlja, da so dodeljene količine Evropske unije, njenih držav članic in Islandije enake zadevni ravni emisij, ki so opredeljene v oddelku 3 Priloge I.
            
            
               Ta predlog zagotavlja tudi skupno dodeljeno količino Evropske unije, njenih držav članic in Islandije, ki izraža skupno zavezo količinskega zmanjševanja emisij v višini 80 % emisij izhodiščnega leta. Kot je bilo določeno z zadevnimi določbami Kjotskega protokola, se bo skupna dodeljena količina izračunala z množenjem vsote emisij izhodiščnega leta držav članic in Islandije z 80 % (skupna zaveza) in osem (trajanje ciljnega obdobja v letih).
            
            
               Skupna dodeljena količina je podlaga za določanje posameznih dodeljenih količin Evropske unije, njenih držav članic in Islandije:
            
            
               –Zadevna dodeljena količina vsake države članice in Islandije je vsota zadevnih ravni emisij, kot so navedene v tabeli 1 Priloge I k predlaganemu sklepu Sveta in uporabi člena 3(7)(a) Kjotskega protokola za navedeno državo članico ali Islandijo.
            
            
               –Dodeljena količina Evropske unije je razlika med skupno dodeljeno količino in vsoto ravni emisij držav članic in Islandije. Vrednost bo dokončno izračunana ob upoštevanju poročila Evropske unije, da se omogoči izračun skupne dodeljene količine.
            
         
         
            
               Izvajanje obveznosti poročanja
            
            
               Izvedbena pravila Kjotskega protokola zahtevajo, da pogodbenice do 14. aprila 2015 predložijo poročilo, ki bo omogočilo izračun dodeljene količine in s katerim bo dokazana zmogljivost obračunavanja emisij pogodbenice in dodeljene količine. Člen 3 tega predloga sklepa Sveta zahteva, da Komisija pripravi in predloži poročilo, ki bo omogočilo izračun skupne dodeljene količine Evropske unije, njenih držav članic in Islandije ter dodeljene količine Evropske unije (v skladu z emisijami, zajetimi v EU ETS). Države članice in Islandija morajo predložiti poročilo, ki bo omogočilo izračun njihovih zadevnih dodeljenih količin, v katere so zajete tudi emisije, ki niso vključene v EU ETS. Ta poročila bodo pregledana, po pregledu pa bodo dodeljene količine dokončno določene in zabeležene v računovodsko zbirko podatkov. Poročila za omogočanje izračuna dodeljenih količin držav članic in Islandije bodo izražala dodeljeno količino kot enakovredno ravni emisij navedene države članice ali Islandije v tonah CO2-eq in kot odstotek emisij izhodiščnega leta navedene države članice ali Islandije.
            
            
               Komisija (v imenu Evropske unije) in države članice bodo še naprej izpolnjevale dodatne obveznosti poročanja, vključno z letnimi poročili o evidencah. Ta se zahtevajo v okviru mednarodno sprejetih zahtev za poročanje v okviru Kjotskega protokola in izvajajo z uredbo o mehanizmu za spremljanje. Pristop k skupnemu izpolnjevanju, določen v tem predlogu sklepa Sveta, zahteva od držav članic tudi, da ločeno poročajo o svojih emisijah iz virov in odstranitvah po ponorih, ki so zajete v Kjotski protokol iz sektorjev, ki niso vključeni v EU ETS. Člen 7 uredbe o mehanizmu za spremljanje že zahteva od držav članic, da letno poročajo o svojih emisijah EU ETS in deležu navedenih emisij glede na skupne poročane emisije. Vir teh podatkov zagotavlja evidenca transakcij Evropske unije (v nadaljnjem besedilu: EUTL), ki preverja in beleži vse transakcije znotraj EU ETS. Z uporabo podatkov EUTL Evropska agencija za okolje (EEA) objavlja skupne podatke o preverjenih emisijah, pravicah in predanih enotah, ki so v pregledovalniku podatkov EU ETS razčlenjene glede na državo članico, sektor, velikost in leto
                  23
               . Enaki podatki se uporabljajo za analizo toplogrednih plinov v različnih uradnih poročilih, vključno z letnim poročilom Evropske komisije o napredku k Evropski uniji in mednarodnimi zavezami, ki so objavljeni v skladu s členom 21 uredbe o mehanizmu za spremljanje
                  24
               , ter letnimi poročili EEA o trendih in napovedih toplogrednih emisij v Evropi. Poleg tega se podatki uporabljajo tudi v letnih poročilih o evidencah o toplogrednih plinih Evropske unije, prilagojenih za razlike pri pokritosti med Kjotskim protokolom in EU ETS (z izjemo mednarodnega letalstva).
            
            
               Izjava o pristojnosti (Priloga II)
            
            
               Priloga II k predlaganemu sklepu posodablja izjav‏o o pristojnosti, ki je bila sprejeta ob ratifikaciji Kjotskega protokola leta 2002. Zdaj je v njej navedenih vseh 28 držav članic Evropske unije in odraža začetek veljavnosti Lizbonske pogodbe.
            
            
               2013/0376 (NLE)
            
            
               Predlog
            
            
               SKLEP SVETA
            
            
               o sklenitvi spremembe iz Dohe h Kjotskemu protokolu k Okvirni konvenciji Združenih narodov o spremembi podnebja in skupnem izpolnjevanju obveznosti v okviru te spremembe
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 192(1) v povezavi s členom 218(6)(a) Pogodbe,
            
            
               ob upoštevanju predloga Evropske komisije,
            
            
               ob upoštevanju odobritve Evropskega parlamenta,
            
            
               ob upoštevanju naslednjega:
            
            
               (1)Na Konferenci o podnebnih spremembah v Dohi decembra 2012 so pogodbenice Kjotskega protokola (v nadaljnjem besedilu: Kjotski protokol) k Okvirni konvenciji Združenih narodov o spremembi podnebja (v nadaljnjem besedilu: Konvencija) sprejele spremembo iz Dohe. Ta določa drugo ciljno obdobje Kjotskega protokola, ki se je začelo 1. januarja 2013 in se bo končalo 31. decembra 2020. Sprememba iz Dohe spreminja Prilogo B h Kjotskemu protokolu in določa dodatne pravno zavezujoče obveznosti za blažitev za pogodbenice, navedene v navedeni prilogi za drugo ciljno obdobje, ter spreminja in nadalje določa določbe o izvajanju obveznosti za blažitev pogodbenic v drugem ciljnem obdobju.
            
            
               (2)Unija in njene države članice so soglašale s spremembo iz Dohe kot delom svežnja, ki vsebuje zaveze za blažitev v okviru Konvencije in Kjotskega protokola mnogih držav in zvišuje delež globalnih emisij, ki jih za obdobje po letu 2012 v okviru Konvencije in Kjotskega protokola zajemajo obveznosti za blažitev, na več kot 80 %.
            
            
               (3)Dodaten bistveni element navedenega svežnja je soglasje pogodbenic Konvencije, da do konca leta 2015 sprejmejo nadaljnji pravni instrument ali sporazum s pravno močjo v okviru Konvencije, ki se uporablja za vse pogodbenice ter bi moral začeti veljati in bi se moral izvajati od leta 2020. Pogajanja o tem pravno zavezujočem instrumentu potekajo v okviru ad hoc delovne skupine za Durbansko platformo za okrepljeno ukrepanje.
            
            
               (4)Za spremembo iz Dohe velja, da jo morajo sprejeti pogodbenice Kjotskega protokola in da bo začela veljati za tiste pogodbenice, ki jo bodo sprejele na devetdeseti dan po datumu, ko depozitar Konvencije prejme listino o sprejetju od vsaj treh četrtin pogodbenic Kjotskega protokola. Za začetek veljavnosti spremembe iz Dohe se skupaj zahteva vsaj 144 listin o sprejetju. 
            
            
               (5)Svet se je v sklepih z dne 9. marca 2012 strinjal, da bo za Unijo predlagal skupno zavezo za 20-odstotno količinsko zmanjšanje emisij za drugo ciljno obdobje Kjotskega protokola. Navedena zaveza je bila določena na podlagi skupnih emisij toplogrednih plinov Unije, ki so dovoljene v obdobju 2013–2020 v okviru svežnja ukrepov za podnebne spremembe in obnovljivo energijo
                  25
               .
            
            
               (6)Svet se je nadalje v skladu s tem pristopom strinjal, da obveznosti zmanjšanja emisij posameznih držav članic ne bodo presegle obveznosti iz zakonodaje Unije ter da bo zaveza temeljila na vsoti emisij izhodiščnega leta držav članic v skladu s Kjotskim protokolom. V skladu s tem so se Unija in njene države članice na Konferenci o podnebnih spremembah v Dohi strinjale o zavezi za količinsko zmanjšanje emisij, ki omejuje njihove povprečne letne emisije toplogrednih plinov v drugem ciljnem obdobju na 80 % vsote emisij izhodiščnega leta. To je zajeto v spremembi iz Dohe.
            
         
         
            
               (7)V skladu s sklepi Sveta z dne 9. marca 2012 je Unija ponudila, da bo v okviru svetovnega in celovitega sporazuma za obdobje po letu 2012 do leta 2020 zmanjšala emisije za 30 % v primerjavi z ravnjo iz leta 1990, če se tudi druge razvite države zavežejo k primerljivemu zmanjšanju emisij in če države v razvoju prispevajo skladno s svojimi odgovornostmi in zmogljivostmi. Ta ponudba je zajeta v spremembi iz Dohe.
            
            
               (8)Cilji za Unijo in njene države članice so navedeni v spremembi iz Dohe z opombo, v kateri je navedeno, da ti cilji temeljijo na soglasju, da jih bodo Evropska unija in njene države članice izpolnile skupaj v skladu s členom 4 Kjotskega protokola. Unija, njene države članice, Hrvaška in Islandija so prav tako izdale skupno izjavo ob sprejetju spremembe iz Dohe, v kateri so izrazile svoj namen, da bodo obveznosti v drugem ciljnem obdobju izpolnile skupaj. Ta izjava se kaže v Poročilu h konferenci in je bila ponovljena v sklepih Sveta z dne 17. decembra 2012.
            
            
               (9)Glede na to, da bodo v skladu s členom 4 Protokola izpolnjevale svoje zaveze skupaj, so Unija in njene države članice v skladu z odstavkom 6 navedenega člena in v skladu s členom 24(2) Protokola skupaj odgovorne za izpolnjevanje obveznosti v zvezi s količinskim omejevanjem emisij iz člena 3(1)(a) Kjotskega protokola. Posledično in v skladu s členom 4(3) Pogodbe o Evropski uniji imajo države članice posamično in skupno obveznost, da sprejmejo vse ustrezne splošne ali posebne ukrepe, s katerimi se zagotovi izpolnjevanje obveznosti, nastalih kot posledice ukrepov, ki so jih sprejele institucije Unije, s čimer se omogoči doseganje te zaveze in preprečijo vsi ukrepi, ki bi lahko ogrozili ta cilj.
            
            
               (10)V isti izjavi so Unija, njene države članice, Hrvaška in Islandija v skladu s členom 4(1) Kjotskega protokola, ki pogodbenicam omogoča, da izpolnijo svoje obveznosti iz člena 3 Kjotskega protokola skupaj, izjavile tudi, da se bo člen 3(7)(b) Kjotskega protokola uporabljal za skupno dodeljeno količino v skladu s sporazumom o skupnem izpolnjevanju Evropske unije, njenih držav članic, Hrvaške in Islandije ter se ne bo posamezno uporabljal za države članice, Hrvaško ali Islandijo. Svet je na svojem srečanju 15. decembra 2009 pozdravil zahtevo Islandije, da izpolni svoje obveznosti v drugem ciljnem obdobju skupaj z Unijo in njenimi državami članicami, ter pozval Komisijo, da predstavi priporočilo za začetek potrebnih pogajanj o sporazumu z Islandijo, ki je v skladu z načeli in merili, določenimi v svežnju ukrepov Unije za podnebne spremembe in obnovljivo energijo. Sporazum z Islandijo v zvezi s sodelovanjem Islandije pri skupnem izpolnjevanju obveznosti Unije, njenih držav članic in Islandije v drugem ciljnem obdobju Kjotskega protokola določa pogoje navedenega sodelovanja
                  26
               .
            
            
               (11)Kjotski protokol zahteva od pogodbenic, ki se strinjajo s skupnim izpolnjevanjem obveznosti iz člena 3 Protokola, da v navedenem sporazumu določijo zadevno raven emisij, dodeljeno vsaki pogodbenici. Kjotski protokol zahteva od pogodbenic k sporazumu o skupnem izpolnjevanju, da sekretariatu Konvencije priglasijo pogoje sporazuma na dan deponiranja njihovih listin o ratifikaciji ali odobritvi.
            
            
               (12)V skladu z obstoječo zakonodajo Unije zadevna raven emisije, dodeljena Uniji, zajema emisije toplogrednih plinov v skladu z Direktivo 2003/87/ES Evropskega parlamenta in Sveta
                  27
                do mere, do katere so navedene emisije toplogrednih plinov vključene v Prilogo A h Kjotskemu protokolu.
            
            
               (13)Zadevne ravni emisij držav članic in Islandije zajemajo preostale emisije toplogrednih plinov iz virov in po ponorih odstranjenih toplogrednih plinov na njihovem ozemlju, kjer navedeni viri in ponori niso vključeni v Direktivo 2003/87/ES, so pa zajeti v Kjotskemu protokolu. To vključuje vse emisije toplogrednih plinov iz virov in po ponorih odstranjenih toplogrednih plinov rabe zemljišč, spremembe rabe zemljišč in gozdarskih dejavnosti, ki jih neposredno povzroča človek ter so zajete v členu 3(3) in (4) Kjotskega protokola, in emisije dušikovega trifluorida (NF3).
            
            
               (14)Komisija bi morala še naprej raziskovati možnosti z namenom, da najde zadovoljivo rešitev, ki bi obravnavala posebnosti najbolj gozdnatih dežel, zlasti glede omejenih možnosti za pokritje emisij, ki nastajajo ob pogozdovanju, ponovnem pogozdovanju in krčenju gozdov z večanjem ponorov pri upravljanju gozdov, in ki bi zagotavljala okoljsko celovitost.
            
            
               (15)V skladu s sklepi Sveta z dne 9. marca 2012 ter ponudbo Unije in njenih držav članic, da v drugem ciljnem obdobju sprejmejo 80-odstotni cilj, so ravni emisij držav članic enake vsoti dodeljenih letnih emisij za obdobje 2013–2020, določenih v skladu z Odločbo št. 406/2009 Evropskega parlamenta in Sveta
                  28
               . Ta količina, ki temelji na vrednosti potenciala globalnega segrevanja iz četrtega ocenjevalnega poročila Medvladnega odbora za podnebne spremembe, je bila določena v Prilogi II k Sklepu Komisije 2013/162/EU
                  29
                in prilagojena s [posodobljenim sklepom o enotah dodeljenih letnih emisij – C(2013)7183]. Raven emisij za Islandijo je bila določena v sporazumu z Islandijo.
            
            
               (16)V skladu z Uredbo (EU) št. 525/2013 Evropskega parlamenta in Sveta
                  30
                morajo države članice sporočiti dejansko ali ocenjeno dodelitev preverjenih emisij, sporočenih za naprave in upravljavce v skladu z Direktivo 2003/87/ES, za vrste virov v nacionalnih evidencah toplogrednih plinov, če je to mogoče, ter delež teh preverjenih emisij glede na vse sporočene emisije toplogrednih plinov za te vrste virov. To državam članicam omogoča, da ločeno poročajo o emisijah, ki so vključene v njihove lastne ravni emisij. V oddelku o dodeljeni količini Unije v poročilu Unije bi morala biti opredeljena količina emisij, zajeta v dodeljeno količino Unije, ki je nastala v vsaki državi članici.
            
            
               (17)Konferenca pogodbenic kot sestanek pogodbenic Kjotskega protokola se je odločila, da bi morala vsaka pogodbenica z zavezo za drugo ciljno obdobje do 15. aprila 2015 sekretariatu Konvencije predložiti poročilo, da se omogoči izračun njene dodeljene količine. Komisija bi morala pripraviti poročilo, da se omogoči izračun skupne dodeljene količine Unije, njenih držav članic in Islandije. To poročilo bo tudi določilo dodeljeno količino Unije. Države članice in Islandija bi morale svoja poročila, ki bodo določila njihove dodeljene količine kot enakovredne ravni emisij, kakor so navedene v Prilogi II k temu sklepu, predložiti do 15. aprila 2015. 
            
            
               (18)Da se poudari zaveza Unije in njenih držav članic k pravočasnemu začetku veljavnosti spremembe iz Dohe, bi jo morale Unija, njene države članice in Islandija ratificirati najpozneje do 16. februarja 2015.
            
            
               (19)Spremembo iz Dohe bi bilo treba odobriti v imenu Evropske unije –
            
            
               SPREJEL NASLEDNJI SKLEP:
            
            
               Člen 1
            
            
               Sprememba iz Dohe h Kjotskemu protokolu k Okvirni konvenciji Združenih narodov o spremembi podnebja („Konvencija“), dogovorjena 8. decembra 2012 v Dohi, se odobri v imenu Evropske unije.
            
            
               Besedilo spremembe iz Dohe je priloženo temu sklepu.
            
            
               Člen 2
            
            
               Unija in njene države članice izpolnijo svoje obveznosti iz člena 3 Kjotskega protokola in spremembe iz Dohe skladno s priglasitvijo pogojev sporazuma o skupnem izpolnjevanju obveznosti Evropske Unije, njenih držav članic in Islandije iz člena 3 Kjotskega protokola (v nadaljnjem besedilu: priglasitev), določeno v Prilogi I.
            
            
               Člen 3
            
         
         
            
               1. Komisija pripravi poročilo, s katerim se omogoči izračun skupne dodeljene količine Unije, njenih držav članic in Islandije ter posledično dodeljena količina Unije v skladu z zahtevami Kjotskega protokola, spremembo iz Dohe in prihodnjimi sprejetimi sklepi. Komisija do 15. aprila 2015 predloži to poročilo sekretariatu Konvencije.
            
            
               2. Dodeljene količine držav članic in Islandije so enake ravni emisij iz priglasitve v Prilogi I. Države članice sekretariatu Konvencije do 15. aprila 2015 predložijo poročila, s katerimi se omogoči izračun svojih dodeljenih količin v skladu z zahtevami Kjotskega protokola, spremembo iz Dohe in sklepi, sprejetimi v njunem okviru.
            
            
               Člen 4
            
            
               1. Predsednik Sveta imenuje osebe, ki so v imenu Unije pooblaščene, da deponirajo listino o sprejetju pri generalnem sekretarju Združenih narodov v skladu s členoma 20(4) in 21(7) Kjotskega protokola skupaj s posodobljeno izjavo o pristojnosti, določeno v Prilogi II, v skladu s členom 24(3) Kjotskega protokola.
            
            
               2. Predsednik Sveta prav tako imenuje osebe, ki so pooblaščene, da v imenu Unije sekretariatu Konvencije priglasijo priglasitev iz Priloge I v skladu s členom 4(2) Kjotskega protokola.
            
            
               Člen 5
            
            
               1. Države članice sprejmejo potrebne ukrepe z namenom deponiranja svojih listin o sprejetju sočasno z Unijo, če je le mogoče najpozneje do 16. februarja 2015. Pri deponiranju svojih listin o sprejetju spremembe države članice sekretariatu Konvencije v svojem imenu priglasijo priglasitev iz Priloge I v skladu s členom 4(2) Kjotskega protokola.
            
            
               2. Države članice najpozneje 15. septembra 2014 obvestijo Komisijo o svoji odločitvi o sprejetju spremembe ali, glede na okoliščine, o verjetnem datumu zaključka potrebnih postopkov. Komisija v sodelovanju z državami članicami izbere datum za sočasno deponiranje listin o odobritvi ali sprejetju.
            
            
               Člen 6
            
            
               Ta sklep začne veljati tretji dan po objavi v Uradnem listu Evropske unije.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Sklep 1/CMP.8, ki ga je sprejela Konferenca pogodbenic kot sestanek pogodbenic Kjotskega protokola, FCCC/KP/CMP/2012/13/Add.1.
               
               
                  
                     (2)
                  Sklep 2/CP.18, ki ga je sprejela Konferenca pogodbenic Konvencije, odstavek 4, v dokumentu UNFCCC/CP/2012/8/Add.1.
               
               
                  
                     (3)
                  Odločba Sveta 2002/358/ES z dne 25. aprila 2002 o odobritvi Kjotskega protokola k Okvirni konvenciji Združenih narodov o spremembi podnebja v imenu Evropske skupnosti in skupnega izpolnjevanja iz njega izhajajočih obveznosti (UL L 130, 15.5.2002, str. 1).
               
               
                  
                     (4)
                  Celotno besedilo te izjave je v odstavku 45 Poročila h Konferenci pogodbenic kot sestanek pogodbenic Kjotskega protokola na osmem zasedanju, ki je potekalo v Dohi od 26. novembra do 8. decembra 2012 (FCCC/KP/CMP/2012/13).
               
               
                  
                     (5)
                  Sklepi Sveta z dne 15. decembra 2009 o sporazumu o skupnem izpolnjevanju z Islandijo v zvezi s prihodnjim mednarodnim sporazumom o podnebnih spremembah, http://www.consilium.europa.eu/uedocs/cms_data/docs/pressdata/en/agricult/111941.pdf. 
               
               
                  
                     (6)
                  Za prvo ciljno obdobje so bila izhodiščna leta EU naslednja: za ogljikov dioksid (CO2), metan (CH4) in dušikov oksid (N2O) vse države članice uporabljajo leto 1990 kot izhodiščno leto, razen: Bolgarije – 1988; Madžarske – povprečje let od 1985 do 1987; Slovenije – 1986; Poljske – 1988 in Romunije –1989. Za fluorirane pline vse države članice kot izhodiščno leto uporabljajo leto 1995, razen: Avstrije, Francije, Italije in Slovaške – 1990 ter Romunije – 1989.
               
               
                  
                     (7)
                  Zakonodaja, sprejeta 23. aprila 2009, vključno z Direktivo 2009/29/ES Evropskega parlamenta in Sveta o spremembi Direktive 2003/87/ES z namenom izboljšanja in razširitve sistema Skupnosti za trgovanje s pravicami do emisije toplogrednih plinov ter Odločbo št. 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov, UL L 140, 5.6. 2009.
               
               
                  
                     (8)
                  Ta razlika v področju uporabe je podrobno razložena v delovnemu dokumentu služb Komisije „Preparing the EU's Quantified Emission Limitation or Reduction Objective (QELRO) based on the EU Climate and Energy Package EU“ (Oblikovanje količinskega omejevanja emisij EU ali zmanjšanje cilja (QELRO) na podlagi svežnja ukrepov EU za podnebne spremembe in obnovljivo energijo), SWD(2012) 18 final z dne 13.2.2012.
               
               
                  
                     (9)
                  Predložitev Danske in Evropske komisije v imenu Evropske unije in njenih držav članic z dne 19. aprila 2012 z naslovom „Information on the quantified emission limitation or reduction objectives (QELROs) for the second commitment period under the Kyoto Protocol“ (Informacije o ciljih količinskega omejevanja in zmanjševanja emisij (QELRO) za drugo ciljno obdobje v okviru Kjotskega protokola), FCCC/KP/AWG/2012/MISC.1.
               
               
                  
                     (10)
                  Delovni dokument služb Komisije, „Impact Assessment accompanying the Package of Implementation measures for the EU's objectives on climate change and renewable energy for 2020“ (Ocena učinka, ki spremlja sveženj izvedbenih ukrepov za cilje EU o podnebnih spremembah in obnovljivi energiji za leto 2020), SEC(2008) 85/3, 23.1.2008, in delovni dokument služb Komisije, ki spremlja Sporočilo Komisije (COM(2010) 265) – Analiza možnosti, da se preseže ciljno 20-odstotno zmanjšanje emisij toplogrednih plinov ter ocena tveganja selitve industrijskih virov toplogrednih plinov, Podrobne informacije in analiza, dela I in II, SEC(2010) 650, 25.5.2010.
               
               
                  
                     (11)
                  Evropska agencija za okolje, „Annual European Union greenhouse gas inventory 1990–2011 and inventory report 2013“ (Letni popis toplogrednih plinov Evropske unije za 1990–2011 in poročilo o popisu za leto 2013) – predložitev sekretariatu Konvencije, maj 2013.
               
               
                  
                     (12)
                  Evropska agencija za okolje, „Greenhouse gas emission trends and projections in Europe 2012: Tracking progress towards Kyoto and 2020 targets“ (Trendi in napovedi za emisije toplogrednih plinov v Evropi 2012: spremljanje napredka za doseganje ciljev Kjotskega protokola in za leto 2020), København, 2012, str. 60.
               
               
                  
                     (13)
                  Obvestilo generalnega sekretarja Združenih narodov, ki deluje kot depozitar, C.N.718.2012.TREATIES-XXVII.7.c (sporočilo depozitarja). 
               
               
                  
                     (14)
                  Glej opombo 4.
               
               
                  
                     (15)
                  Sklep Komisije 2013/162/EU z dne 26. marca 2013 o določitvi dodeljenih letnih emisij za države članice za obdobje od 2013 do 2020 v skladu z Odločbo št. 406/2009/ES Evropskega parlamenta in Sveta, UL L 90/106, 28.3.2013.
               
               
                  
                     (16)
                  Člen 3(7)(2) Kjotskega protokola zahteva, da pogodbenice iz Priloge B, za katere sta bila v letu 1990 sprememba rabe tal in gozdarstvo neto vir emisij toplogrednih plinov, za izračun svoje dodeljene količine za izhodiščno leto ali obdobje vključijo skupne antropogene emisije ekvivalenta CO2 iz virov, zmanjšane za po ponorih odstranjene toplogredne pline v letu 1990 zaradi spremembe rabe tal.
               
               
                  
                     (17)
                  Uredba (EU) št. 525/2013 Evropskega parlamenta in Sveta z dne 21. maja 2013 o mehanizmu za spremljanje emisij toplogrednih plinov in poročanje o njih ter za sporočanje drugih informacij v zvezi s podnebnimi spremembami na nacionalni ravni in ravni Unije, UL L 165, 18.6.2013, str. 13–40.
               
               
                  
                     (18)
                  Glej opombi 8 in 9.
               
               
                  
                     (19)
                  Sklep št. 529/2013/EU Evropskega parlamenta in Sveta z dne 21. maja 2013 o pravilih za obračunavanje emisij in odvzemov toplogrednih plinov, ki nastanejo pri dejavnostih v zvezi z rabo zemljišč, spremembo rabe zemljišč in gozdarstvom, ter informacijah o ukrepih v zvezi s temi dejavnostmi, UL L 165/80, 18.6.2013.
               
               
                  
                     (20)
                  Glej opombo 8.
               
               
                  
                     (21)
                  Glej opombo 9.
               
               
                  
                     (22)
                  Odstavek 9 sklepov Sveta z dne 9. marca 2012 o spremljanju Konference o podnebnih spremembah v Durbanu.
               
               
                  
                     (23)
                  http://www.eea.europa.eu/data-and-maps/data/data-viewers/emissions-trading-viewer.
               
               
                  
                     (24)
                  Predhodna poročila so bila izdana v skladu s členom 5 Odločbe 280/2004/ES, ki jo je nadomestila uredba o mehanizmu za spremljanje.
               
               
                  
                     (25)
                  Zakonodaja, sprejeta 23. aprila 2009, vključno z Direktivo 2009/29/ES Evropskega parlamenta in Sveta o spremembi Direktive 2003/87/ES z namenom izboljšanja in razširitve sistema Skupnosti za trgovanje s pravicami do emisije toplogrednih plinov ter Odločbo št. 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov, UL L 140, 5.6.2009.
               
               
                  
                     (26)
                  [Sklic na dvostranski sporazum z Islandijo].
               
               
                  
                     (27)
                  Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, 25.10.2003, str. 32).
               
               
                  
                     (28)
                  Odločba št. 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (UL L 140, 5.6.2009, str. 136).
               
               
                  
                     (29)
                  Sklep Komisije 2013/162/EU z dne 26. marca 2013 o določitvi dodeljenih letnih emisij za države članice za obdobje od 2013 do 2020 v skladu z Odločbo št. 406/2009/ES Evropskega parlamenta in Sveta, UL L 90/106, 28.3.2013.
               
               
                  
                     (30)
                  Uredba (EU) št. 525/2013 Evropskega parlamenta in Sveta z dne 21. maja 2013 o mehanizmu za spremljanje emisij toplogrednih plinov in poročanje o njih ter za sporočanje drugih informacij v zvezi s podnebnimi spremembami na nacionalni ravni in ravni Unije ter o razveljavitvi Sklepa št. 280/2004/ES (UL L 165, 18.6.2013, str. 13).
               
            
      
    ---documentbreak--- 
      
         
               EVROPSKA KOMISIJA
            Bruselj, 6.11.2013
            COM(2013) 768 final
            Ratifikacija drugega ciljnega obdobja Kjotskega protokola k Okvirni konvenciji Združenih narodov o spremembi podnebja
            PRIPONKAkPredloguSKLEP SVETA
            o sklenitvi spremembe iz Dohe h Kjotskemu protokolu k Okvirni konvenciji Združenih narodov o spremembi podnebja in skupnem izpolnjevanju obveznosti v okviru te spremembe
            Sprememba iz Dohe h Kjotskemu protokolu
            
               
         
         
            
               Člen 1: Sprememba
            
            
               A.Priloga B h Kjotskemu protokolu
            
            
               Spodnja tabela nadomesti tabelo iz Priloge B protokola:
            
            
            
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Pogodbenica
                     
                  
                  
                     
                        Obveznost količinskega omejevanja ali zmanjševanja emisij
                        (2008–2012) (odstotek glede na izhodiščno leto ali obdobje)
                     
                  
                  
                     
                        Obveznost količinskega omejevanja ali zmanjševanja emisij 
                     
                     
                        (2013–2020)
                        (odstotek glede na izhodiščno leto ali obdobje)
                     
                  
                  
                     
                     
                        Referenčno leto1
                     
                  
                  
                     
                        Obveznost količinskega omejevanja ali zmanjševanja emisij
                        (2013–2020)
                     
                     
                        (izražena kot odstotek glede na referenčno leto)1
                     
                  
                  
                     
                        Zaveze za zmanjšanje emisij toplogrednih plinov do leta 2020 (odstotek glede na referenčno leto)2
                     
                  
               
                     
                        Avstralija
                     
                  
                  
                     
                        108
                     
                  
                  
                     
                        99.5
                     
                  
                  
                     
                        2000
                     
                  
                  
                     
                        98
                     
                  
                  
                     
                        od –5 do –15 % ali –25 %3
                     
                  
               
                     
                        Avstrija
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Belorusija5*
                     
                  
                  
                     
                  
                  
                     
                        88
                     
                  
                  
                     
                        1990
                     
                  
                  
                     
                        NA
                     
                  
                  
                     
                        –8 %
                     
                  
               
                     
                        Belgija
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Bolgarija*
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Hrvaška*
                     
                  
                  
                     
                        95
                     
                  
                  
                     
                        806
                     
                  
                  
                     
                        NA
                     
                  
                  
                     
                        NA
                     
                  
                  
                     
                        –20 %/–30 %7
                     
                  
               
                     
                        Ciper
                     
                  
                  
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Češka republika*
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Danska
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Estonija*
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Evropska unija
                     
                  
                  
                     
                        92
                     
                  
                  
                     
                        804
                     
                  
                  
                     
                        1990
                     
                  
                  
                     
                        NA
                     
                  
                  
                     
                        –20 %/–30 %7
                     
                  
               
                     
                        Finska
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Francija
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Nemčija
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Grčija
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Madžarska*
                     
                  
                  
                     
                        94
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Islandija
                     
                  
                  
                     
                        110
                     
                  
                  
                     
                        808
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Irska
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Italija
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Kazahstan*
                     
                  
                  
                     
                  
                  
                     
                        95
                     
                  
                  
                     
                        1990
                     
                  
                  
                     
                        95
                     
                  
                  
                     
                        –7 %
                     
                  
               
                     
                        Latvija*
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Lihtenštajn
                     
                  
                  
                     
                        92
                     
                  
                  
                     
                        84
                     
                  
                  
                     
                        1990
                     
                  
                  
                     
                        84
                     
                  
                  
                     
                        –20 %/–30 %9
                     
                  
               
                     
                        Litva*
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Luksemburg
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Malta
                     
                  
                  
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Monako
                     
                  
                  
                     
                        92
                     
                  
                  
                     
                        78
                     
                  
                  
                     
                        1990
                     
                  
                  
                     
                        78
                     
                  
                  
                     
                        –30 %
                     
                  
               
                     
                        Nizozemska
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Norveška
                     
                  
                  
                     
                        101
                     
                  
                  
                     
                        84
                     
                  
                  
                     
                        1990
                     
                  
                  
                     
                        84
                     
                  
                  
                     
                        od –30 % do
                     
                     
                         –40 %10
                     
                  
               
                     
                        Poljska*
                     
                  
                  
                     
                        94
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Portugalska
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Romunija*
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Slovaška*
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Slovenija*
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Španija
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Švedska
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Švica
                     
                  
                  
                     
                        92
                     
                  
                  
                     
                        84.2
                     
                  
                  
                     
                        1990
                     
                  
                  
                     
                        NA
                     
                  
                  
                     
                        od –20 % do
                     
                     
                         –30 %11
                     
                  
               
                     
                        Ukrajina*
                     
                  
                  
                     
                        100
                     
                  
                  
                     
                        7612
                     
                  
                  
                     
                        1990
                     
                  
                  
                     
                        NA
                     
                  
                  
                     
                        –20 %
                     
                  
               
                     
                        Združeno kraljestvo Velika Britanija in Severna Irska
                     
                  
                  
                     
                        92
                     
                  
                  
                     
                        804
                     
                  
                  
                     
                        NA
                     
                  
                  
                     
                        NA
                     
                  
                  
                     
                  
               
                     
                        Pogodbenica
                     
                  
                  
                     
                        Obveznost količinskega omejevanja ali zmanjševanja emisij(2008–2012) (odstotek glede na izhodiščno leto ali obdobje)
                     
                  
                  
                     
                  
                  
                     
                        
                  
                  
                     
                  
                  
                     
                  
               
                     
                        Kanada13
                     
                  
                  
                     
                        94
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Japonska14
                     
                  
                  
                     
                        94
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Nova Zelandija15
                     
                  
                  
                     
                        100
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Ruska federacija16*
                     
                  
                  
                     
                        100
                     
                  
                  
                     
                  
                  
                     
                  
                  
                     
                  
                  
                     
                  
               
               Kratica: NA = se ne uporablja.
            
            
               * Države, ki so na prehodu v tržno gospodarstvo.
            
            
               Vse spodnje opombe, razen opomb 1, 2 in 5, so posredovale zadevne pogodbenice.
            
            
               1Pogodbenica lahko po izbiri uporablja referenčno leto za lastne potrebe, da poleg navedb svojih obveznosti količinskega omejevanja ali zmanjševanja emisij glede na izhodiščno leto v drugem in tretjem stolpcu te tabele, ki so mednarodno pravno zavezujoče, izrazi obveznost količinskega omejevanja ali zmanjševanja emisij kot odstotek emisij navedenega leta, ki ni mednarodno zavezujoč v okviru Kjotskega protokola.
            
            
               2Dodatne informacije o teh obveznostih so na voljo v dokumentih FCCC/SB/2011/INF.1/Rev.1 in FCCC/KP/AWG/2012/MISC.1, Add.1 in Add.2. 
            
            
               3Obveznost količinskega omejevanja ali zmanjševanja emisij Avstralije v drugem ciljnem obdobju Kjotskega protokola je v skladu z doseganjem brezpogojnega cilja Avstralije za leto 2020, da bo emisije zmanjšala za 5 % v primerjavi z letom 2000. Avstralija ohranja možnost, da svoj cilj za leto 2020 poviša s 5 na 15 ali 25-odstotno zmanjšanje emisij v primerjavi z letom 2000, če bodo nekateri pogoji izpolnjeni. Ta sklic ohranja status navedenih obveznosti, kakor so bile sprejete v okviru sporazumov iz Cancuna, in ne prinaša nove pravno zavezujoče obveznosti v okviru tega protokola ali s tem povezanih pravil in načinov. 
            
            
               4Obveznosti količinskega omejevanja ali zmanjševanja emisij za Evropsko unijo in njene države članice za drugo ciljno obdobje Kjotskega protokola temeljijo na njihovem soglasju, da jih bodo izpolnile skupaj z Evropsko unijo in njenimi državami članicami v skladu s členom 4 Kjotskega protokola. Obveznosti količinskega omejevanja ali zmanjševanja emisij ne posegajo v nadaljnjo priglasitev sporazuma o skupnem izpolnjevanju zavez Evropske unije in njenih držav članic v skladu z določbami Kjotskega protokola. 
            
            
               5Dodano k Prilogi B s spremembo, sprejeto v skladu s Sklepom 10/CMP.2. Ta sprememba še ni začela veljati.
            
            
               6Obveznost količinskega omejevanja ali zmanjševanja emisij Hrvaške za drugo ciljno obdobje Kjotskega protokola temelji na soglasju, da jo bo izpolnila skupaj z Evropsko unijo in njenimi državami članicami v skladu s členom 4 Kjotskega protokola. Posledično pristop Hrvaške k Evropski uniji ne vpliva na njeno sodelovanje v takem sporazumu o skupnem izpolnjevanju na podlagi člena 4 ali njeno obveznost količinskega omejevanja ali zmanjševanja emisij. 
            
            
               7Kot del svetovnega in celovitega sporazuma za obdobje po letu 2012 je Evropska Unija ponovno izrazila svojo pogojno ponudbo, da bo do leta 2020 zmanjšala emisije za 30 % v primerjavi z ravnjo iz leta 1990, če se tudi druge razvite države zavežejo k primerljivemu zmanjšanju emisij in če države v razvoju prispevajo skladno s svojimi odgovornostmi in zmogljivostmi.
            
            
               8Obveznost količinskega omejevanja ali zmanjševanja emisij Islandije za drugo ciljno obdobje Kjotskega protokola temelji na soglasju, da jo bo izpolnila skupaj z Evropsko unijo in njenimi državami članicami v skladu s členom 4 Kjotskega protokola. 
            
            
               9Obveznost količinskega omejevanja ali zmanjševanja emisij iz tretjega stolpca se nanaša na cilj 20-odstotnega zmanjšanja do leta 2020 v primerjavi z ravnjo iz leta 1990. Lihtenštajn bi razmislil o višjem cilju, in sicer o do 30-odstotnem zmanjšanju do leta 2020 v primerjavi z ravnjo iz leta 1990, če se tudi druge razvite države zavežejo k primerljivemu zmanjšanju emisij in če gospodarsko bolj razvite države v razvoju prispevajo skladno s svojimi odgovornostmi in zmogljivostmi. 
            
            
               1084-odstotna obveznost količinskega omejevanja ali zmanjševanja emisij Norveške je skladna z njenimi cilji 30-odstotnega zmanjšanja emisij do leta 2020 v primerjavi z letom 1990. Če Norveška lahko prispeva k svetovnemu in celostnemu sporazumu, pri katerem se pogodbenice, ki povzročajo večino emisij, strinjajo o zmanjšanju emisij v skladu s ciljem 2°C, bo emisije zmanjšala za 40 % do leta 2020 v primerjavi z ravnjo iz leta 1990. Ta sklic ohranja status obveznosti, sprejete v okviru sporazumov iz Cancuna, in ne prinaša nove pravno zavezujoče zaveze v okviru tega protokola.
            
            
               11Obveznost količinskega omejevanja ali zmanjševanja emisij iz tretjega stolpca se nanaša na cilj 20-odstotnega zmanjšanja emisij do leta 2020 v primerjavi z ravnjo iz leta 1990. Švica bi razmislila o višjem cilju, in sicer o do 30-odstotnem zmanjšanju emisij do leta 2020 v primerjavi z ravnjo iz leta 1990, če bi za druge razvite države veljale primerljive obveznosti zmanjševanja emisij in za države v razvoju ustrezni prispevki skladno z njihovimi odgovornostmi in zmogljivostmi v skladu s ciljem 2°C. Ta sklic ohranja status obveznosti, sprejete v okviru sporazumov iz Cancuna, in ne prinaša nove pravno zavezujoče zaveze v okviru tega protokola ali s tem povezanih pravil in načinov.
            
         
         
            
               12Bi bilo treba v celoti prenesti v drugo ciljno obdobje; izbris ali omejitev te zakonito pridobljene državne lastnine se ne sprejme.
            
            
               13Depozitar je 15. decembra 2011 prejel pisno obvestilo Kanade o njenem izstopu iz Kjotskega protokola. Ukrep bo za Kanado začel veljati 15. decembra 2012.
            
            
               14V obvestilu z dne 10. decembra 2010 je Japonska nakazala, da nima namena sprejeti obveznosti za drugo ciljno obdobje Kjotskega protokola po letu 2012.
            
            
               15Nova Zelandija ostaja pogodbenica Kjotskega protokola. Sprejela bo cilj količinskega omejevanja emisij v celotnem gospodarstvu v okviru Okvirne konvencije Združenih narodov o spremembi podnebja v obdobju 2013–2020. 
            
            
               16V obvestilu z dne 8. decembra 2010, ki ga je sekretariat prejel 9. decembra 2010, je Ruska federacija nakazala, da ne namerava sprejeti obveznosti količinskega omejevanja ali zmanjševanja emisij za drugo ciljno obdobje.
            
            
               B.Priloga A h Kjotskemu protokolu
            
            
               Spodnji seznam nadomesti seznam pod naslovom „Toplogredni plini“ v Prilogi A protokola: 
            
            
               Toplogredni plini
            
            
               Ogljikov dioksid (CO2)
            
            
               Metan (CH4)
            
            
               Didušikov oksid (N2O).
            
            
               Fluorirani ogljikovodiki (HFC)
            
            
               Perfluorirani ogljikovodiki (PFC)
            
            
               Žveplov heksafluorid (SF6)
            
            
               Dušikov trifluorid (NF3)
                  1
               
            
            
               C.Člen 3(1)(a)
            
            
               Za točko 1 člena 3 protokola se vstavi naslednji odstavek:
            
            
               1(a)
                     Pogodbenice iz Priloge I posamič ali skupaj zagotovijo, da njihove skupne antropogene emisije ekvivalenta ogljikovega dioksida toplogrednih plinov iz Priloge A ne presegajo dodeljenih količin, izračunanih v skladu z njihovo obveznostjo za količinsko omejevanje in zmanjševanje emisij iz tretjega stolpca tabele iz Priloge B in v skladu z določbami tega člena, da bi v ciljnem obdobju od leta 2013 do leta 2020 zmanjšale skupne emisije teh plinov za najmanj 18 odstotkov glede na raven iz leta 1990.
            
            
               D.Člen 3(1)(b)
            
            
               Za odstavkom 1(a) člena 3 protokola se vstavi naslednji odstavek:
            
         
         
            
               1(b)
                     Pogodbenica iz Priloge B lahko predlaga prilagoditev za zmanjšanje odstotka iz tretjega stolpca Priloge B svoje obveznosti za količinsko omejevanje in zmanjševanje emisij iz tretjega stolpca tabele iz Priloge B. Predlog take prilagoditve sekretariat pogodbenicam pošlje vsaj tri mesece pred zasedanjem Konference pogodbenic kot sestanka pogodbenic tega protokola, na katerem je predlagan za sprejem.
            
            
               E.Člen 3(1)(c)
            
            
               Za odstavkom 1(b) člena 3 protokola se vstavi naslednji odstavek:
            
            
               1(c)
                     Za prilagoditev za povečanje svojih obveznosti za količinsko omejevanje in zmanjševanje emisij v skladu z odstavkom 1(b) člena 3, ki jo predlaga pogodbenica iz Priloge I, se šteje, da jo je Konferenca pogodbenic kot sestanek pogodbenic tega protokola sprejela, razen če več kot tri četrtine pogodbenic, ki so navzoče in glasujejo, nasprotuje njenemu sprejetju. Sprejeto prilagoditev sekretariat pošlje depozitarju, ki jo posreduje vsem pogodbenicam, prilagoditev pa začne veljati 1. januarja v letu po obvestilu depozitarja. Take prilagoditve so za pogodbenice zavezujoče.
            
            
               F.Člen 3(7)(a)
            
            
               Za odstavkom 7 člena 3 protokola se vstavi naslednji odstavek:
            
            
               7(a)
                     V drugem ciljnem obdobju za količinsko omejevanje in zmanjševanje emisij od leta 2013 do leta 2020, je dodeljena količina za vsako pogodbenico iz Priloge I enaka odstotku iz tretjega stolpca tabele iz Priloge B njenih skupnih antropogenih emisij ekvivalenta ogljikovega dioksida toplogrednih plinov iz Priloge A v letu 1990 ali v izhodiščnem letu ali obdobju, določenem v skladu z odstavkom 5, pomnoženem z osem. Pogodbenice iz Priloge I, za katere sta bila v letu 1990 sprememba rabe tal in gozdarstvo neto vir emisij toplogrednih plinov, za izračun svoje dodeljene količine za izhodiščno leto ali obdobje vključijo skupne antropogene emisije ekvivalenta ogljikovega dioksida iz virov, zmanjšane za po ponorih odstranjene toplogredne pline v letu 1990 zaradi spremembe rabe tal.
            
            
               G.Člen 3(7)(b)
            
            
               Za odstavkom 7(a) člena 3 protokola se vstavi naslednji odstavek:
            
            
               7(b) Vsaka pozitivna razlika med dodeljeno količino drugega ciljnega obdobja za pogodbenico iz Priloge I in povprečnimi letnimi emisijami iz prvih treh let predhodnega ciljnega obdobja, pomnoženimi z osem, se prenese na račun za izbris navedene pogodbenice. 
            
            
               H.Člen 3(8)
            
            
               V odstavku 8 člena 3 protokola se besede:
            
            
               Za izračune iz odstavka 7
            
            
               nadomestijo z
            
            
               Za izračune iz odstavkov 7 in 7(a)
            
            
               I.Člen 3(8)(a)
            
            
               Za odstavkom 8 člena 3 protokola se vstavi naslednji odstavek:
            
            
               8(a)
                     Vsaka pogodbenica iz Priloge I lahko za namene izračuna iz odstavka 7(a) za dušikov trifluorid kot izhodiščno leto uporablja leto 1995 ali 2000.
            
            
               J.Člen 3(12)(a) in 3(12)(b)
            
            
               Za odstavkom 12 člena 3 protokola se vstavijo naslednji odstavki:
            
         
         
            
               12(a)
                     Pogodbenice iz Priloge I lahko uporabijo vse enote, ki jih ustvarijo tržni mehanizmi, vzpostavljeni v okviru Konvencije ali njenih instrumentov, da jim pomagajo pri izpolnjevanju obveznosti za količinsko omejevanje in zmanjševanje emisij v skladu s členom 3. Take enote, ki jih pogodbenica pridobi od druge pogodbenice Konvencije, se prištejejo dodeljeni količini pogodbenice, ki jih pridobi, in se odštejejo od količine enot pogodbenice, ki jih prenaša.
            
            
               12(b)
                     Konferenca pogodbenic kot sestanek pogodbenic tega protokola zagotovi, da se, če pogodbenice iz Priloge I uporabljajo enote iz odobrenih dejavnosti v okviru tržnih mehanizmov iz odstavka 12(a), da jim pomagajo pri izpolnjevanju obveznosti za količinsko omejevanje in zmanjševanje emisij v skladu s členom 3, delež teh enot uporabi za pokrivanje upravnih stroškov kakor tudi za pomoč pogodbenicam državam v razvoju, ki so posebej občutljive za škodljive učinke spremembe podnebja, pri kritju njihovih stroškov prilagajanja, če se te enote pridobijo v skladu s členom 17.
            
            
               K.Člen 4(2)
            
            
               Na koncu prve povedi odstavka 2 člena 4 protokola se dodajo naslednje besede:
            
            
               , ali na dan deponiranja svojih listin o sprejetju spremembe Priloge B na podlagi odstavka 9 člena 3.
            
            
               L.Člen 4(3)
            
            
               V odstavku 3 člena 4 protokola se besede:
            
            
                  odstavka 7 člena 3
            
            
               nadomestijo z
            
            
                  člena 3, na katero se nanaša
            
            
               Člen 2: Začetek veljavnosti
            
            
               Ta sprememba začne veljati v skladu s členoma 20 in 21 Kjotskega protokola. 
            
            
                  
                     
                     
            
         
         
            
                  
                     (1)
                   Se uporablja šele od začetka drugega ciljnega obdobja.
               
            
      
    ---documentbreak--- NA ---documentbreak--- 
      
         
               EVROPSKA KOMISIJA
            Bruselj, 6.11.2013
            COM(2013) 768 final
            Ratifikacija drugega ciljnega obdobja Kjotskega protokola k Okvirni konvenciji Združenih narodov o spremembi podnebja
            PRILOGA
            k
            predlogu SKLEPA SVETA
            o sklenitvi spremembe iz Dohe h Kjotskemu protokolu k Okvirni konvenciji Združenih narodov o spremembi podnebja in skupnem izpolnjevanju obveznosti v okviru te spremembe
            
               
         
         
            
               PRILOGA
            
            
               k
            
            
               predlogu 
                  SKLEPA SVETA
            
            
               o sklenitvi spremembe iz Dohe h Kjotskemu protokolu k Okvirni konvenciji Združenih narodov o spremembi podnebja in skupnem izpolnjevanju obveznosti v okviru te spremembe
            
            
               Priglasitev pogojev sporazuma o skupnem izpolnjevanju obveznosti Evropske unije, njenih držav članic in Islandije v skladu s členom 3 Kjotskega protokola
            
            
               1.Članice sporazuma
            
            
               Evropska unija, njene države članice in Republika Islandija so članice tega sporazuma (v nadaljnjem besedilu: članice). Zdajšnje države članice Evropske unije so naslednje države:
            
            
               Kraljevina Belgija, Republika Bolgarija, Češka republika, Kraljevina Danska, Zvezna republika Nemčija, Republika Estonija, Irska, Helenska republika, Kraljevina Španija, Francoska republika, Republika Hrvaška, Italijanska republika, Republika Ciper, Republika Latvija, Republika Litva, Veliko vojvodstvo Luksemburg, Madžarska, Republika Malta, Kraljevina Nizozemska, Republika Avstrija, Republika Poljska, Portugalska republika, Romunija, Republika Slovenija, Slovaška republika, Republika Finska, Kraljevina Švedska ter Združeno kraljestvo Velika Britanija in Severna Irska.
            
            
               Islandija sodeluje v tem sporazumu v skladu s sporazumom z Islandijo o sodelovanju Islandije pri skupnem izpolnjevanju obveznosti Evropske unije, njihovih držav članic in Islandije v drugem ciljnem obdobju Kjotskega protokola k Okvirni konvenciji Združenih narodov o spremembi podnebja [po sklenitvi sporazuma se vstavi sklic].
            
            
               2.Skupno izpolnjevanje obveznosti v okviru člena 3 Kjotskega protokola
            
            
               V skladu s členom 4(1) Kjotskega protokola bodo članice svoje obveznosti v skladu s členom (3) protokola izpolnjevale na naslednje načine:
            
            
               –Članice skupaj zagotovijo, da skupna vsota skupnih antropogenih emisij ekvivalenta ogljikovega dioksida toplogrednih plinov, navedenih v Prilogi A h Kjotskem protokolu, v državah članicah in Islandiji ne preseže njihove skupne dodeljene količine. Ta količina se izračuna v skladu z obveznostmi glede količinskega omejevanja in zmanjševanja emisij, navedenimi v tretjem stolpcu tabele iz Priloge B h Kjotskemu protokolu, in v skladu z določbami člena 3 tega protokola.
            
            
               –Uporaba člena 3(1) Kjotskega protokola za emisije toplogrednih plinov iz letalstva in pomorskega prometa za države članice in Islandijo temelji na pristopu Konvencije, da so v cilje pogodbenic vključene le emisije iz domačih letov in domačega pomorskega prometa. Pristop Evropske unije v drugem ciljnem obdobju Kjotskega protokola ostaja enak kot v prvem ciljnem obdobju, saj od Sklepa 2/CP.3 ni napredka pri pripisovanju teh emisij ciljem pogodbenic. To je brez poseganja v obveznosti zavez Evropske unije v okviru svežnja ukrepov za podnebne spremembe in obnovljivo energijo, ki ostajajo nespremenjene. To je tudi brez poseganja v potrebo po sprejetju ukrepov glede emisij takih plinov iz letalstva in iz goriv pomorskih skladišč.
            
            
               –Vsaka članica lahko okrepi raven prizadevanj s prenosom enot dodeljenih količin, enot zmanjšanja emisij ali enot potrjenega zmanjšanja emisij na račun za preklic, ki je določen v njenem nacionalnem registru. Članice skupaj predložijo informacije, ki jih zahteva odstavek 9 Sklepa 1/CMP.8, in skupaj predložijo predloge za namen člena 3(1)(b) in 3(1)(c) Protokola.
            
            
               –Članice še naprej posamično uporabljajo točki (3) in (4) člena 3 Protokola in sklepov, sprejetih v okviru Protokola.
            
            
               –Združene emisije izhodiščnih let članic so enake vsoti emisij zadevnih izhodiščnih let, ki se uporabljajo za vsako državo članico in Islandijo.
            
            
               –Če sta sprememba rabe zemljišč in gozdarstva pomenili neto vir emisij toplogrednih plinov leta 1990 za katero koli državo članico ali Islandijo, te članice v skladu s členom 3(7)(a) Protokola vključijo v svoje emisije izhodiščnega leta 1990 ali obdobja skupne antropogene emisije ekvivalenta ogljikovega dioksida iz virov, od katerih se odštejejo odstranitve po ponorih leta 1990 zaradi spremembe rabe zemljišč, za namen izračuna skupne dodeljene količine članic, določene v skladu s členom 3(7)(a), členom 3(8) in členom 3(8)(a) Protokola.
            
            
               –Izračun v skladu s členom 3(7)(b) Protokola se uporablja za skupno dodeljeno količino drugega ciljnega obdobja za članice, določene v skladu s členom 3(7)(a), členom 3(8) in členom 3(8)(a) Protokola, in vsoto povprečnih letnih emisij članic iz prvih treh let prvega ciljnega obdobja, pomnoženo z osem.
            
            
               3.Zadevne ravni emisij, dodeljene članicam sporazuma
            
         
         
            
               Skupna obveznost glede količinskega omejevanja in zmanjševanja emisij za članice iz tretjega stolpca Priloge B h Kjotskemu protokolu za članice znaša 80 %. Skupna dodeljena količina članic bo določena v skladu s členom 3(7)(a), členom 3(8) in členom 3(8)(a) Protokola, njen izračun pa bo omogočilo poročilo, ki ga bo Evropska unija predložila v skladu z odstavkom 2 Sklepa 2/CMP.8.
            
            
               Zadevne ravni emisij članic so:
            
            
               –Raven emisij Evropske unije je razlika med skupno dodeljeno količino članic in vsoto ravni emisij držav članic in Islandije. Njen izračun bo omogočilo poročilo, predloženo v skladu z odstavkom 2 Sklepa 2/CMP.8.
            
            
               –Zadevna raven emisij držav članic in Islandije je v skladu s točkama (1) in (5) člena 4 Protokola vsota njihovih zadevnih količin iz tabele 1 in katerih koli rezultatov uporabe člena 3(7)(a) Protokola za navedene države članice ali Islandijo.
            
            
               Dodeljena količina članic je enaka njihovim zadevnim ravnem emisij.
            
            
               Dodeljena količina Evropske unije zajema emisije toplogrednih plinov v okviru sistema EU za trgovanje z emisijami, v katerem sodelujejo države članice in Islandija, do mere, do katere so te emisije zajete v okviru Protokola. Zadevne dodeljene količine držav članic in Islandije zajemajo emisije toplogrednih plinov iz virov in odstranitev po ponorih v vsaki državi članici ali Islandiji iz virov in po ponorih, ki niso vključeni v sistem trgovanja s pravicami do emisij toplogrednih plinov Evropske unije. To vključuje vse emisije toplogrednih plinov iz virov in po ponorih odstranjenih toplogrednih plinov, ki so zajete v točkah (3) in (4) člena 3 Protokola, ter emisije dušikovega trifluorida (NF3) v okviru Protokola.
            
            
               Članice tega sporazuma ločeno poročajo o emisijah iz virov in odstranitev po ponorih, ki so zajete v navedene zadevne dodeljene količine.
            
            
               Tabela 1: Ravni emisij držav članic in Islandije (pred uporabo člena 3(7)(a))
            
            
                     
                        Belgija
                     
                  
                  
                     
                        584 228 513
                     
                  
               
                     
                        Bolgarija
                     
                  
                  
                     
                        222 945 983
                     
                  
               
                     
                        Češka
                     
                  
                  
                     
                        520 515 203
                     
                  
               
                     
                        Danska
                     
                  
                  
                     
                        269 321 526
                     
                  
               
                     
                        Nemčija
                     
                  
                  
                     
                        3 592 699 888
                     
                  
               
                     
                        Estonija
                     
                  
                  
                     
                        51 056 976
                     
                  
               
                     
                        Irska
                     
                  
                  
                     
                        343 467 221
                     
                  
               
                     
                        Grčija
                     
                  
                  
                     
                        480 791 166
                     
                  
               
                     
                        Španija
                     
                  
                  
                     
                        1 766 877 232
                     
                  
               
                     
                        Francija
                     
                  
                  
                     
                        3 014 714 832
                     
                  
               
                     
                        Hrvaška
                     
                  
                  
                     
                        162 271 086
                     
                  
               
                     
                        Italija
                     
                  
                  
                     
                        2 410 291 421
                     
                  
               
                     
                        Ciper
                     
                  
                  
                     
                        47 450 128
                     
                  
               
                     
                        Latvija
                     
                  
                  
                     
                        76 633 439
                     
                  
               
                     
                        Litva
                     
                  
                  
                     
                        113 600 821
                     
                  
               
                     
                        Luksemburg
                     
                  
                  
                     
                        70 736 832
                     
                  
               
                     
                        Madžarska
                     
                  
                  
                     
                        434 486 280
                     
                  
               
                     
                        Malta
                     
                  
                  
                     
                        9 299 769
                     
                  
               
                     
                        Nizozemska
                     
                  
                  
                     
                        919 963 374
                     
                  
               
                     
                        Avstrija
                     
                  
                  
                     
                        405 712 317
                     
                  
               
                     
                        Poljska
                     
                  
                  
                     
                        1 583 938 824
                     
                  
               
                     
                        Portugalska
                     
                  
                  
                     
                        402 210 711
                     
                  
               
                     
                        Romunija
                     
                  
                  
                     
                        656 059 490
                     
                  
               
                     
                        Slovenija
                     
                  
                  
                     
                        99 425 782
                     
                  
               
                     
                        Slovaška
                     
                  
                  
                     
                        202 268 939
                     
                  
               
                     
                        Finska
                     
                  
                  
                     
                        240 544 599
                     
                  
               
                     
                        Švedska
                     
                  
                  
                     
                        315 554 578
                     
                  
               
                     
                        Združeno kraljestvo
                     
                  
                  
                     
                        2 743 362 625
                     
                  
               
                     
                        Islandija
                     
                  
                  
                     
                        [Vrednost se določi v soglasju z Islandijo]
                     
                  
               
         
         
      
    ---documentbreak--- NA ---documentbreak--- NA ---documentbreak--- 
      
         
               EVROPSKA KOMISIJA
            Bruselj, 6.11.2013
            COM(2013) 768 final
            Ratifikacija drugega ciljnega obdobja Kjotskega protokola k Okvirni konvenciji Združenih narodov o spremembi podnebja
            PRILOGA
            k
            Predlogu SKLEPA SVETA
            o sklenitvi spremembe iz Dohe h Kjotskemu protokolu k Okvirni konvenciji Združenih narodov o spremembi podnebja in skupnem izpolnjevanju zavez v okviru te spremembe
            
               
         
         
            
               PRILOGA
            
            
               k
            
            
               Predlogu SKLEPA SVETA
            
            
               o sklenitvi spremembe iz Dohe h Kjotskemu protokolu k Okvirni konvenciji Združenih narodov o spremembi podnebja in skupnem izpolnjevanju zavez v okviru te spremembe
            
            
               Izjava Unije v skladu s členom 24(3) protokola
            
            
               Zdajšnje države članice Evropske unije so naslednje države: Kraljevina Belgija, Republika Bolgarija, Češka republika, Kraljevina Danska, Zvezna republika Nemčija, Republika Estonija, Irska, Helenska republika, Kraljevina Španija, Francoska republika, Republika Hrvaška, Italijanska republika, Republika Ciper, Republika Latvija, Republika Litva, Veliko vojvodstvo Luksemburg, Madžarska, Republika Malta, Kraljevina Nizozemska, Republika Avstrija, Republika Poljska, Portugalska republika, Romunija, Republika Slovenija, Slovaška republika, Republika Finska, Kraljevina Švedska ter Združeno kraljestvo Velika Britanija in Severna Irska. 
            
            
               Evropska unija izjavlja, da je v skladu s Pogodbo o delovanju Evropske unije ter zlasti členom 192(1) in členom 191 Pogodbe pristojna za sklepanje mednarodnih sporazumov ter izpolnjevanje obveznosti, ki izhajajo iz njih in prispevajo k doseganju naslednjih ciljev:
            
            
               –ohranjanju, varstvu in izboljšanju kakovosti okolja;
            
            
               –varovanju zdravja ljudi;
            
            
               –skrbni in preudarni rabi naravnih virov;
            
            
               –spodbujanju ukrepov na mednarodni ravni za reševanje regionalnih ali svetovnih okoljskih problemov, zlasti v boju proti podnebnim spremembam.
            
            
               Evropska unija izjavlja, da bo svojo obveznost količinskega zmanjšanja emisij za drugo ciljno obdobje Kjotskega protokola (2013–2020) izpolnila z ukrepi Unije in njenih držav članic znotraj njihovih zadevnih pristojnosti. Pravno zavezujoči instrumenti za izpolnjevanje obveznosti, ki zajemajo zadeve, za katere se uporablja protokol, kakor je bil spremenjen s spremembo iz Dohe, že veljajo.
            
            
               Evropska unija bo še naprej redno zagotavljala informacije o ustreznih pravnih instrumentih Evropske unije v okviru dodatnih informacij v njenem državnem poročilu, predloženim v skladu s členom 12 Konvencije, s čimer bo v skladu s členom 7(2) Kjotskega protokola in njegovimi smernicami izpolnjevala svoje obveznosti po protokolu.